Lucia Žitňanská

Doc. JUDr. Lucia Žitňanská, PhD. (* 3. jún 1964, Bratislava) je slovenská politička, vysokoškolská pedagogička, bývalá poslankyňa NR SR, bývalá podpredsedníčka strany MOST – HÍD a bývalá trojnásobná ministerka spravodlivosti SR vo vládach Mikuláša Dzurindu (II.), Ivety Radičovej a Roberta Fica (III.).

Je vydatá a má tri deti.

Odborná kariéra 
 1987 – absolvovala Právnickú fakultu Univerzity Komenského v Bratislave (UK)
 september 1987 – júl 1989 – právnička majetkoprávneho oddelenia, Vodohospodárska výstavba, Bratislava
 august 1989 – október 1990 – podniková právnička, Vydavateľstvo Práca, Bratislava
 november 1990 – september 1992 – odborná pracovníčka, Protimonopolný úrad Slovenskej republiky, Bratislava
 október 1992 – január 2002 – odborná asistentka na Katedre obchodného, hospodárskeho a finančného práva, Právnická fakulta Univerzity Komenského v Bratislave
 19931999 – členka rozkladových komisií pri Protimonopolnom úrade Slovenskej republiky, Bratislava
 1995 – obhájila doktorandskú prácu na Právnickej fakulte UK a získala titul “PhD”
 január 2000 – december 2000 – národný poradca projektu PHARE Supervision and Legal Issues pre novelizáciu právnych predpisov v oblasti kapitálového trhu
 február 2000 do súčasnosti – členka skúšobnej komisie pre odborné skúšky na preukázanie odbornej spôsobilosti v oblasti kolektívneho investovania
 júl 2000 – jún 2001 – členka pracovnej skupiny pri Ministerstve spravodlivosti Slovenskej republiky zriadenej pre aproximáciu právnej úpravy obchodných spoločností s právom EÚ
 január 2001 – marec 2002 – členka osobitnej komisie pre odvolania pri Úrade pre finančný trh
 2001 – obhájila habilitačnú prácu a získala titul docent v odbore obchodné právo
 február 2002 – do septembra 2006 – docentka na Katedre obchodného, hospodárskeho a finančného práva, Právnická fakulta Univerzity Komenského, Bratislava
 2002 – zapísaná do zoznamu advokátov Slovenskej advokátskej komory
 máj 2002 – október 2002 – členka poradnej komisie Rady Úradu pre finančný trh
 september 2006 – Docentka na Ústave súkromného práva Paneurópskej vysokej školy (vtedy Bratislavskej vysokej školy práva)

Dostala byt od mesta 
Žitňanskej byt pridelili v roku 1992 v najlukratívnejšej časti Bratislavy, v Starom Meste.
V tom čase bola asistentkou na Právnickej fakulte. Od narodenia vyrastala v trojapol izbovom byte a pridelili jej jednoizbový, priamo v ich susedstve. Keď oň požiadala, v triapolizbovom byte podľa jej slov bývala s rodičmi, manželom, dvoma deťmi a prastrýkom.
Pridelený byt s rozlohou do 30  štvorcových metrov neskôr za pár tisíc korún v zmysle zákona odkúpila.

Politická činnosť 
 2002 – 8. február 2006 – štátna tajomníčka ministerstva spravodlivosti nominovaná Kresťanskodemokratickým hnutím ako nestraníčka
 8. február 2006 – 4. júl 2006 – vymenovaná za podpredsedníčku vlády a ministerku spravodlivosti po demisii predchádzajúceho ministra Daniela Lipšica
 20062010 – Poslankyňa NR SR za stranu SDKÚ-DS, podpredsedníčka Mandátového a imunitného výboru NR SR a členka Ústavnoprávneho výboru NR SR
 12. jún 2010 – Vo voľbách v roku 2010 bola zvolená za poslankyňu NR SR. Poslanecký mandát si však neuplatňuje, lebo bola vymenovaná za ministerku spravodlivosti Slovenskej republiky vo vláde Ivety Radičovej

Voľby 2012 
Pred parlamentnými voľbami v marci 2012 preferencie SDKÚ-DS v prieskumoch klesali. Po zverejnení prieskumu dávajúcemu strane len 5%-tnú podporu voličov predseda strany Mikuláš Dzurinda povedal, že na svoj odchod nevidí dôvod, o možných nástupcoch sa začalo špekulovať. V samotných voľbách dostala SDKÚ-DS len 6,09% hlasov, čo ju odsunulo na 5. miesto. Dzurinda, kandidujúci na 1. mieste kandidátky SDKÚ-DS, získal 27 242 preferenčných hlasov čím klesol na tretie miesto. Lucia Žitňanská získala takmer štvornásobok hlasov (103 517) čím predbehla predsedu strany ako aj Ivana Mikloša, ktorý získal 56 771 preferenčných hlasov.

Niekoľko dní po voľbách Dzurinda oznámil, že sa nebude uchádzať o miesto v predsedníctve strany a vyslovil podporu predsedníckej kandidatúre Žitňanskej, ktorú do kongresu poveril vystupovaním za stranu. Na kongrese SDKÚ-DS 19. mája 2012 Lucia Žitňanská neuspela vo voľbách predsedu keď ju v 2. kole porazil Pavol Frešo. 27. novembra 2012 nahradila Ľudovíta Kaníka vo funkcii predsedu poslaneckého klubu SDKÚ.

12. december 2013 – spoločne s Miroslavom Beblavým a Magdou Vášáryovou vystúpila z SDKÚ-DS

Pokračovanie právnej kariéry 
V januári 2013 oznámila advokátska kancelária TaylorWessing e/n/w/c advokáti, že Lucia Žitňanská sa stala jej „novou posilou“. Žitňanská chcela obnoviť svoju advokátsku licenciu a pokračovať v „živom“ práve. Od júna 2013 je Žitňanská na zozname rozhodcov Viedenského arbitrážneho súdu. Bude riešiť obchodné spory.

Návrat do straníckej politiky 
8. apríla 2014 predsedníctvo strany MOST – HÍD potvrdilo, že dovtedy nezávislá Žitňanská sa stane členkou strany. Prisľúbený jej bol aj post podpredsedníčky strany. Žitňanská vtedy vyhlásila „Post podpredsedníčky nebol pre mňa rozhodujúci. Ak by som neverila, že Most-Híd je pripravený urobiť vážny krok dopredu, tak by to nebolo zaujímavé“.

Voľby v roku 2016 
Vo voľbách v marci 2016 bola dvojkou na kandidátke MOST – HÍD.

Volebné obdobie po roku 2016 
23. marca bola prezidentom Andrejom Kiskom menovaná do úradu ministerky spravodlivosti. Zároveň je podpredsedníčka vlády. Od 11. mája 2016 je tiež predsedníčkou Legislatívnej rady vlády SR. V júni 2017 kritizovala kandidatúru štátnej tajomníčky Ministerstva spravodlivosti Moniky Jankovskej do Súdnej rady. Žitňanská presadzuje nezávislosť súdnej rady od politických vplyvov Jankovská je bývalá sudkyňa, na Ministerstvo ju nominoval SMER-SD. Žitňanská jej nezvolením podmieňuje zotrvanie vo vláde.

Zaviedla Novelu Trestného zákona, ktorá sprísnila opatrenia proti extrémizmu, nadobudla účinnosť 1. januára 2017 dala do rúk NAKA nástroj s prezumpciou viny. Richard Sulík, poslanec za SAS, ktorý pôvodne hlasoval za, zmenil názor,  označil ho za náhubkový zákon a spolu so skupinou poslancov napadol tento zákon na Ústavnom súde. Začiatkom roku 2019 rozpor s ústavou potvrdil ÚS v štyroch ustanoveniach.

V júli 2017 sa spustil balík opatrení na hromadné výberové konania, Za to bola kritizovaná Súdnou radou, Najvyšším súdom,  ZOJ a mimovládnou organizáciou Via IURIS Zuzanou Čaputovou a celkovo nedokázala presvedčiť verejnosť, že sa nejedná o zasahovanie do nezávislosti súdnictva. Koncom roka 2017 zaviedla právo Súdnej rade posudzovať etické správanie sudcov a novelu infozákona, v rámci ktorej žiadali mimovládne organizácie  možnosť sprístupnenia výkupných cien pod diaľnicami.

V marci 2018 sa konala kontrola efektívnosti súdnictva európskou CEPEJ. (the European Commission for efficiency of Justice - Európska komisia pre efektívnu justíciu) . CEPEJ vyčítal ministerstvu pomalé zavádzanie elektronického súdnictva a najmä predĺženie občiansko právnych sporov (na súdoch prvého 171 dní v porovnaní so 130 dňami v roku 2016  a na Slovensku v roku 2016 17,9 mesiacov a v Česku iba 7 mesiacov. .  

Dňa 14. marca sa Lucia Žitňanská rozhodla  v novej vláde Petra Pellegriniho nepokračovať. Podľa nej je dôvodom jej rozhodnutia skutočnosť, že už nedokázala nájsť potrebné kompromisy s koaličnými partnermi.

Po vrátení do Parlamentu bola zvolená za členku ľudskoprávného výboru a Výboru NR SR na preskúmavanie rozhodnutí Národného bezpečnostného úradu.

V rozhovore pre Denník N v máji 2018 povedala, že v nasledujúcom volebnom období už nechce kandidovať do parlamentu, ale súčasný mandát dokončí. Dôvodom je jej cieľ viacej sa venovať právnickej profesii a lepšie skĺbiť profesijný a súkromný život. V parlamente sa chce naďalej venovať súdnictvu, obchodnému právu a ľudským právam.

20. septembra 2018 oznámila, že sa rozhodla vystúpiť z poslaneckého klubu Most-Híd, a teda aj zo strany Most-Híd.

Referencie

Iné projekty

Externé odkazy 
 Profil na Ministerstve spravodlivosti

Podpredsedovia vlády Slovenska
Osobnosti z Bratislavy
Ministri spravodlivosti Slovenskej republiky
Politici SDKÚ
Politici MOST-HÍD
Slovenskí vysokoškolskí pedagógovia
Slovenskí právnici
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Absolventi Právnickej fakulty Univerzity Komenského v Bratislave
Vyučujúci na Právnickej fakulte Univerzity Komenského v Bratislave
Vyučujúci na Paneurópskej vysokej škole